Jakob de Rytter Kielland

Jakob de Rytter Kielland (født 19. mars 1909 i Oslo, død 9. januar 1982) var en norsk idrettsleder, skihopper og alpinist. Han var generalsekretær i Det internasjonale skiforbundet (FIS) fra 1938 til 1949.FIS: Ski-ing and Olympism (s. 64, 1984) Han var også styremedlem i Norges Rytterforbund i årene 1950-55.

Kielland deltok i ski-VM i Lahtis i 1938, der han ble nummer 35 i hopp. Han representerte IF Ready og IL Heming. Kielland var interessert i bygging av hoppbakker og hadde artikler om temaet i flere bøker.Se blant annet kapittel Omkring hoppbakkenormen i Einar Bergsland: Norsk skiløpning i dag. Aschehough, Oslo 1940 (s. 155-156, digitalisert av Nasjonalbiblioteket) og kapittel Ski-idrett: Bygging av hoppbakker i Rolf Hofmo (red.): Boka om idrettsanlegg. Statens Idrettskontor, Oslo 1947 (s. 66-69, digitalisert av Nasjonalbiblioteket)

Jakob de Rytter Kielland var utdannet maskiningeniør fra Eidgenössische Technische Hochschule Zürich i 1932. Fra 1935 var han driftsingeniør ved Oslo Sporveier og fra 1948 overingeniør ved AS Norsk Jernverk, deretter disponent ved AS Industrimateriell i Oslo.

 Referanser 

 Kilder 
 Erling Ranheim (red.): Norske skiløpere - Skihistorisk oppslagsverk i 5 bind - Østlandet Sør. Skiforlaget - Erling Ranheim, Oslo 1956 (s. 489, digitalisert av Nasjonalbiblioteket)
 Rootsweb: Jacob de Rytter Kielland (besøkt 9. november 2013)
 Bjarne Bassøe (red.): Ingeniørmatrikkelen - Norske Sivilingeniører 1901-55 med tillegg. Teknisk Ukeblad, Oslo 1961 (s. 267, digitalisert av Nasjonalbiblioteket)

Kategori:Norske idrettsledere
Kategori:Norske skihoppere
Kategori:Personer fra Oslo